Egoli: Plek van goud is 'n tweetalige (Engels en Afrikaans) sepie wat vanaf Maandag, 6 April 1992 tot Woensdag, 31 Maart 2010 daagliks van Maandae tot Vrydae om 18:00 op M-Net uitgesaai is. Die sepie is deur Franz Marx-produksies vervaardig en word as Suid-Afrika se langste vervolgverhaal met sowat 4 000 episodes beskryf. Dit het egter Maart 2010 tot 'n einde gekom as gevolg van dalende kykersgetalle en 'n tekort aan storielyne. Die TV-sepie is met 'n fliek, Egoli: Afrikaners is plesierig, opgevolg wat op 16 Junie 2010 in teaters in Suid-Afrika begin draai het.